
LIETUVOS RESPUBLIKOS VYRIAUSYBĖ

NUTARIMAS
DĖL KARINIO MOBILUMO TRANSPORTO IR KARINĖS INFRASTRUKTŪROS PROJEKTŲ PRIEŽIŪROS KOMISIJOS SUDARYMO

2023 m. gegužės 25 d. Nr. 380
Vilnius

Vadovaudamasi Lietuvos Respublikos Vyriausybės įstatymo 22 straipsnio 15 punktu ir 27 straipsnio 1, 4 ir 5 dalimis, Lietuvos Respublikos Vyriausybė nutaria:
.	Sudaryti šią Karinio mobilumo transporto ir karinės infrastruktūros projektų priežiūros komisiją (toliau – Komisija):
Lietuvos Respublikos Ministras Pirmininkas (Komisijos pirmininkas);
Vyriausybės kancleris (Komisijos pirmininko pavaduotojas);
aplinkos ministras;
finansų ministras;
krašto apsaugos ministras;
susisiekimo ministras;
užsienio reikalų ministras;
Lietuvos kariuomenės Gynybos štabo viršininkas;
akcinės bendrovės Lietuvos automobilių kelių direkcijos generalinis direktorius.
.	Nustatyti, kad Komisijos narį, kai jis negali dalyvauti Komisijos posėdyje, pavaduoja kartu su Komisijos nariu deleguojamas pakaitinis Komisijos narys, o Komisijos pirmininką jo pavedimu – Komisijos pirmininko pavaduotojas. Ministras Pirmininkas patvirtina personalinę Komisijos (narių ir jų pakaitinių narių) sudėtį.
.	Nustatyti, kad:
.	 Komisija prireikus gali pasitelkti nepriklausomų ekspertų, valstybės ir savivaldybių institucijų, įstaigų, įmonių ir kitų organizacijų atstovų.
.	 Komisijos nariais ir pakaitiniais nariais gali būti tik asmenys, turintys leidimus susipažinti su slapta informacija ir pasirašę įsipareigojimą saugoti darbo Komisijoje metu gautą konfidencialią informaciją. Ši nuostata taikoma ir kitiems Komisijos posėdžiuose dalyvaujantiems asmenims, kai svarstomi klausimai, kuriuose yra slaptos ar konfidencialios informacijos.
.	 Komisiją techniškai aptarnauja Vyriausybės kanceliarija.
.	Nustatyti, kad Komisija atlieka šias užduotis:
.	 svarsto transporto infrastruktūros projektų priskyrimo karinio mobilumo ir dvigubo naudojimo (civilinėms ir karinėms reikmėms) transporto infrastruktūros, taip pat karinės infrastruktūros, reikalingos priimančiosios šalies paramai užtikrinti, pritaikymo ir (ar) sukūrimo projektams (toliau – projektai) klausimus;
.	vykdo projektų įgyvendinimo stebėseną, vertina jų įgyvendinimo pažangą;
.	Vyriausybės narių, projektus vykdančių subjektų prašymu teikia pasiūlymus su projektų įgyvendinimu susijusiais klausimais;
.	teikia Vyriausybei pasiūlymus dėl projektams įgyvendinti reikalingų išteklių ir kitų su projektų įgyvendinimu susijusių sprendimų.



Ministrė Pirmininkė	Ingrida Šimonytė



Krašto apsaugos ministras	Arvydas Anušauskas

